text: Macbeth
  
  publiceret: 2020-09-28 16:13:02+02:00
  Macbeth er en opera i fire akter af Giuseppe Verdi. Teksten bygger på William Shakespeares tragedie Macbeth og er skrevet af komponisten og Francesco Maria Piave (1810-76) med tilføjelser af Andrea Maffei (1798-1885).
  Macbeth blev uropført i Firenze i 1847 og i Paris i 1865 i en gennemrevideret udgave, hvor Verdi bl.a. i 3. akt indføjede et balletindslag, som var påkrævet for en operas opførelse i Paris.